b'\n_START_ARTICLE_\nLietuvos prekybinis laivynas\n_START_PARAGRAPH_\nLietuvos prekybinis laivynas\xc2\xa0\xe2\x80\x93 Lietuvos prekybini\xc5\xb3 laiv\xc5\xb3 visuma.\n_START_SECTION_\nIstorija\n_START_PARAGRAPH_\nLietuvos prekybinis laivynas dar Lietuvos Did\xc5\xbeiosios Kunigaik\xc5\xa1tyst\xc4\x97je buvo svarbiausia u\xc5\xbesienio prekybos \xc4\xafgyvendinimo veikla. Nors pagrindiniai prekybos keliai vykdavo j\xc5\xabromis, bet LDK laivynui trukd\xc4\x97 kry\xc5\xbeiuo\xc4\x8di\xc5\xb3 ordinas, kurio Klaip\xc4\x97dos pilies tvirtov\xc4\x97 kontroliavo pakrant\xc4\x97s prekyb\xc4\x85, tod\xc4\x97l visas prekybinis laivynas kursuodavo Nemuno ir Dauguvos upi\xc5\xb3 prekybiniais keliais._NEWLINE_Tarpukariu Lietuvos prekybinis laivynas prekiavo su pagrindine Lietuvos u\xc5\xbesienio prekybos partner\xc4\x99\xc2\xa0\xe2\x80\x93 Jungtine Karalyste, o prasid\xc4\x97j\xc4\x99 Antrojo pasaulinio karo veiksmai pakenk\xc4\x97 Lietuvos u\xc5\xbesienio prekybai ir prekybiniam laivynui, o Klaip\xc4\x97dos kra\xc5\xa1tas v\xc4\x97l atiteko Vokietijai._NEWLINE_1919\xc2\xa0m. dvi \xc5\xa0kotijos ir Danijos j\xc5\xabr\xc5\xb3 laivininkyst\xc4\x97s kompanijos \xc4\xafk\xc5\xabr\xc4\x97 garlaivi\xc5\xb3 bendrov\xc4\x99 \xe2\x80\x9eUnited Baltic Corporation\xe2\x80\x9c, kuri savo laivais vykd\xc4\x97 reguliarius prekybinius reisus i\xc5\xa1 Lenkijos ir Baltijos \xc5\xa1ali\xc5\xb3 \xc4\xaf London\xc4\x85. Prekyboje su Lietuva \xe2\x80\x9eUBC\xe2\x80\x9c specializavosi \xc5\xbeem\xc4\x97s \xc5\xabkio produkt\xc5\xb3 gabenimu \xc4\xaf Anglij\xc4\x85 ir cemento, pramon\xc4\x97s ir kit\xc5\xb3 pakuot\xc5\xb3 preki\xc5\xb3 plukdymu \xc4\xaf Lietuv\xc4\x85. Tais pa\xc4\x8diais metais Lietuvoje prad\xc4\x97tos steigti ir lietuvi\xc5\xa1ko kapitalo \xc4\xafmon\xc4\x97s: \xe2\x80\x9eLietuvos garlaivi\xc5\xb3 bendrov\xc4\x97\xe2\x80\x9c, \xe2\x80\x9eLietuvos laivininkyst\xc4\x97s bendrov\xc4\x97\xe2\x80\x9c._NEWLINE_1921\xc2\xa0m. kovo 4 d. \xc4\xaf Klaip\xc4\x97d\xc4\x85 \xc4\xafplaukusi \xe2\x80\x9eJ\xc5\xabrat\xc4\x97\xe2\x80\x9c buvo pirmasis uoste apsilank\xc4\x99s Lietuvos j\xc5\xabr\xc5\xb3 prekybos laivas._NEWLINE_V\xc4\x97l atgavus Klaip\xc4\x97dos kra\xc5\xa1t\xc4\x85 buvo modernizuotas Klaip\xc4\x97dos uostas. \xc5\xa0iuo metu beveik visas Lietuvos prekybinis laivynas kursuoja j\xc5\xabrose, o upi\xc5\xb3 prekyba d\xc4\x97l labai i\xc5\xa1augusios ant\xc5\xbeeminio transporto konkurencijos Lietuvoje nebeteko svarbos.'